“รร.วินด์เซอร์ฯ” ประกาศปิดชั่วคราว เซ่นพิษ “โควิด-19” ดีเดย์ให้บริการถึง 30 เม.ย.นี้!
“รร.วินด์เซอร์ฯ” สุขุมวิท 20 ประกาศปิดชั่วคราว เซ่นพิษ “โควิด-19” ดีเดย์ให้บริการถึง 30 เม.ย.นี้! 
“รร.วินด์เซอร์ฯ” สุขุมวิท 20 ประกาศปิดชั่วคราว เซ่นพิษ “โควิด-19” ดีเดย์ให้บริการถึง 30 เม.ย.นี้!
6 มี.ค. 2563

ผู้สื่อข่าวรายงานว่า โรงแรมวินด์เซอร์ สวีทส์ กรุงเทพฯ ประกาศปิดให้บริการชั่วคราว หลังได้รับผลกระทบทางด้านเศรษฐกิจอย่างหนักจากวิกฤตการแพร่ระบาดของเชื้อไวรัสโคโรนาสายพันธุ์ใหม่ (โควิด-19)
โดยทางรร.ได้ส่งหนังสือถึงพนักงาน ระบุว่า ทางโรงแรมมีความเสียใจอย่างยิ่งที่จะต้องแจ้งให้พนักงานทุกท่านทราบว่า เนื่องจากเกิดเหตุการณ์วิกฤตโควิด-19 ทำให้เศรษฐกิจและธุรกิจในปัจจุบันถดถอย และมีผลกระทบอย่างมากในหลายเดือนที่ผ่านมา ทำให้ทางโรงแรมประสบปัญหาอย่างหนักและต้องปิดชั่วคราว
ทั้งนี้ วันทำการสุดท้ายของโรงแรม คือ วันที่ 30 เม.ย.63 และเป็นวันทำงานวันสุดท้ายของพนักงานทุกท่าน
ในนามตัวแทนของครอบครัว โบว์เสรีวงศ์ ขอขอบคุณพนักงานทุกท่านด้วยความจริงใจ ที่ได้ทำงานร่วมกันมาอย่างดี และขอให้พนักงานทุกท่านทำงานร่วมกัน และฝ่าฟันอุปสรรคในช่วงเวลาที่ยากลำบากนี้
